

**บทความ**

**ส่วนการประชาสัมพันธ์ สำนักพัฒนาการประชาสัมพันธ์**

**กรมประชาสัมพันธ์โทร.๐ ๒๖๑๘ ๒๓๒๓ ต่อ ๑๖๒๖-๗**

**บทความเพื่อการประชาสัมพันธ์ด้านสังคม**

**เรื่อง ผู้ป่วย HIV ในเรือนจำ**

**เรียบเรียงโดย ซัลม่า ปาทาน**

..................................................

ปัจจุบันผู้ต้องขังในเรือนจำร้อยละ 7 ติดเชื้อ HIV ซึ่งเป็นสาเหตุหลักของ
การเสียชีวิตผู้ต้องขัง ในเรือนจำ รัฐบาลจึงแก้ปัญหาการกระจายเชื้อในเรือนจำเพื่อไม่ให้
มีการติดเชื้อเพิ่มมากขึ้นในปี พ.ศ.2562 มีผู้ต้องขังมากกว่า 10,000 คน ที่ป่วยเป็นโรคเอดส์
ซึ่งในจำนวนหนึ่งมีเพียง 5,900 รายเท่านั้นที่สามารถระบุและยืนยันตัวตนได้ สำหรับผู้ต้องขังที่ไม่สามารถระบุตัวตนได้ยังคงเป็นปัญหาสำหรับการรักษาและการให้ยาต้านไวรัสจึงมีความเสี่ยงต่อการแพร่เชื้อ HIV และผู้ต้องขังบางส่วนมีการโยกย้ายกลับไปคุมขังในเรือนจำภูมิลำเนาส่งผลให้การติดตามผลการรักษาเป็นไปได้ยาก เพื่อการรักษาอย่างต่อเนื่องทางกรมราชทัณฑ์จึงต้องมีการติดตามเรื่องสุขภาพของผู้ต้องขังเมื่อมีการโยกย้าย

กรมราชทัณฑ์จึงร่วมมือกับกรมควบคุมโรคพร้อมองค์กรระหว่างประเทศร่วมเปิดโครงการคืนสุขภาพดีสู่สังคมเพื่อเฉลิมพระเกียรติ ในโอกาสมหามงคลพระราชพีธี
บรมราชาภิเษก เดินหน้าตรวจสุภาพผู้ต้องขังในเรือนจำและทัณฑสถานตรวจคัดกรอง HIV ไวรัสตับอักเสบซีและเอกซ์เรย์ปอดเพื่อ คืนคนสุภาพดีสู่สังคมและพร้อมต่อการประกอบอาชีพภายหลังพ้นโทษและได้มีการคาดการณ์ว่าสามารถยุติเอดส์ภายในปี 2573

โดยโครงการดังกล่าวมีมาตรการสำคัญ 7 ข้อ เพื่อการยุติปัญหาเอดส์ในเรือนจำโดยมีมาตรกาสำคัญ 7 ข้อ ได้แก่

 1.การส่งเสริมการให้ความรู้โดยใช้กลไกเพื่อนช่วยเพื่อนในเรือนจำเพื่อสร้างเพื่อนช่วยเพื่อ

 2.การจัดบริการปรึกษาและการตรวจเลือดโดยสมัครใจ
 3.การส่งเสริมการเข้าถึงถุงยางอนามัยของผู้ต้องขัง
 4.การส่งเสริมการเข้าถึงยาต้านไวรัสเอดส์ของผู้ต้องขังที่ติดเชื้อ HIV และเอดส์
 5.การพัฒนาบริการป้องกันดูแลรักษาแบบครบถ้วนและต่อเนื่องในกลุ่มผู้ต้องขัง
 6.การพัฒนาระบบการส่งต่อโดยการมีส่วนร่วมขององค์กรภายนอก
 7.การวิจัยและพัฒนารูปแบบที่เหมาะสมในการป้องกันและแก้ไขปัญหาเอดส์ในเรือนจำ

สำหรับกิจกรรมในโครงการนี้ประกอบด้วยการตรวจโรคทั่วไป การตรวจคัดกรอง HIV ซิฟิลิสไวรัสตับอักเสบซีและเอกซ์เรย์ปอด การให้การปรึกษาและคำแนะนำ
ด้านสุขภาพ เช่น การส่งเสริมการกินยาต้านไวรัสเพื่อป้องกันการติดเชื้อ HIV
(Pre-Exposure Prophylaxis) และการจัดนิทรรศการความรู้ด้านสุขภาพ

นอกจากมาตรการของภาครัฐแล้วตัวผู้ต้องขังสามารถดูแลตัวเองเพื่อหลีกเลียง
โรคเอดส์ในห้องขังได้ ดังนี้

1.หลีกเลี่ยงการใช้เข็มฉีดยาในเรือนจำ

2.หลีกเลี่ยงการมีเพศสัมพันธ์กับผู้ต้องขังอื่น

3.ห้ามสัมผัสเลือดของผู้ต้องขังอื่นระหว่างที่อยู่ในเรือนจำ ถ้าจำเป็นต้องสัมผัสกับเลือดเหล่านี้ โดยตรงต้องแน่ใจว่ามือของเราไม่มีบาดแผลอยู่

ดังนั้นผู้ต้องขังทุกรายควรได้รับการตรวจคัดกรองและรักษาอย่างถูกต้องทั้งก่อนและออกจากเรือนจำ รวมถึงภายหลังจากการพ้นโทษควรได้รับการรักษาอย่างต่อเนื่องเพื่อป้องกันการแพร่เชื้อสู่สังคมตามนโยบายของโครงการคืนคนสุภาพดีสู่สังคม

................................................

*ข้อมูล:* *www.thairath.co.th/content/429349
www.siamhealth.net/*

ผู้สนใจสามารถขอรับบทความได้ที่ ส่วนการประชาสัมพันธ์ สำนักพัฒนาการประชาสัมพันธ์ กรมประชาสัมพันธ์ถนนพระราม ๖ เขตพญาไท กรุงเทพฯ ๑๐๔๐๐ หรือสอบถามรายละเอียดได้ที่ โทรศัพท์หมายเลข ๐๒-๖๑๘-๒๓๒๓ ต่อ ๑๖๒๖-๒๗

ซัลม่า ปาทาน / พิมพ์

................./ผู้ตรวจทาน

................/ม.ค./256๓